Mindanaa brunkolombo

La Mindanaa brunkolombo, Phapitreron brunneiceps, laŭ tio nomita ankaŭ brunkapa brunkolombo, estas specio de birdoj en la familio Columbidae. Ĝi estas endemio de Filipinoj kie ĝi troviĝas en arbaroj de insuloj Mindanao kaj Basilano, sed ĝi ne estis registrita el tiu lasta insulo ekde 1937. Ĝi estas minacata pro habitatoperdo kaj ĉasado. Ĝis ĵuse ĝi estis konsiderata samspecia kun la Grizkapa brunkolombo kaj kolektive nomita malhelorela brunkolombo.

Aspekto kaj taksonomio
eBird priskribas la specion jene:

Plenkreskuloj aspektas similaj al la Ametista brunkolombo kaj al la Blankorela brunkolombo, sed estas distingebla pro bruna krono, vinecgriza ventro, sablokoloraj subvostaj kovriloj kaj malpli olivkolora dorso.del Hoyo, J., Collar, N., Kirwan, G.M. kaj E.F.J. Garcia. 2017. "Dark-eared Brown-dove (Phapitreron brunneiceps)" en del Hoyo, J., Elliott, A., Sargatal, J., Christie, D.A. & de Juana, E. (eld.). Handbook of the Birds of the World Alive. Lynx Edicions, Barcelona. Ĝenerale brunkolora, tiuj mezgrandaj birdoj havas brilajn ruĝ-violajn makulojn kolflanke kaj tre malhelbrunajn suprajn partojn.BirdLife International, 2016 Kromaj karakterizaĵoj estas iomete pli malhela nuko kompare kun la krono, mallarĝa malhela strio sub la okulo, nigra beko, malhelrozkoloraj piedoj kun brunaj ungoj kaj iriso kiu estas oranĝruĝa.McGregor, R. C. 1909. A manual of Philippine birds (Vol. 2). Ripol Classic Publishing House.

Laŭgrande, la Ametista brunkolombo estas la plej granda el la tri specioj, sekvita de la Mindanaa brunkolombo kaj la Blankorela brunkolombo estas la plej malgranda.P. Simpson, pers. Commun., 11a de Septembro, 2017 Ĝi estas tre diferenca el la Tavitavia brunkolombo en tio ke ĝi estas multe pli malhela kaj ne havas la persikan oranĝon de la Grizkapa brunkolombo.

 Ekologio kaj kutimaro 
Preskaŭ nenion oni konas pri ĉi tiu specio, sed oni supozas ke ĝi estas fruktomanĝulo, kiu manĝas semojn kaj fruktojn. En la komenco de la 20-a jarcento, ĝia nesto estis priskribita kiel tipa kolombonesto de fuŝe aranĝitaj bastonoj. La nesto laŭdire enhavis du idojn. Alie, ne ekzistas datumoj pri la reproduktaj kutimoj de ĉi tiu rara specio.

 Konservostatuso 
Iliaj naturaj habitatoj estas tropikaj malsekaj montarbaroj tipe inter 900 ĝis 2 000 m super marnivelo, sed estas disaj registroj sub 150 m. Ili vivas en malsekaj internejoj kaj densaj duarangaj arbaroj. Ne klaras ĉu la specio faras sezonajn aŭ alttitudajn movojn, sed ambaŭ estas konsiderataj plej verŝajne je loka skalo.

 Referencoj 


 Baptista, L.F., Trail, P.W., Horblit, H.M., Kirwan, G.M. kaj E.F.J. Garcia. 2017. Amethyst Brown-dove (Phapitreron amethystinus). In: del Hoyo, J., Elliott, A., Sargatal, J., Christie, D.A. & de Juana, E. (eld.). Handbook of the Birds of the World Alive. Lynx Edicions, Barcelona. Alirita el: >.
 McGregor, R. C. 1909. A manual of Philippine birds (Vol. 2). Ripol Classic Publishing House.

 Eksteraj ligiloj 
BirdLife Species Factsheet

Kategorio:Kolombedoj
Kategorio:Endemismoj ĉe birdoj
Kategorio:Bestoj el la Aŭstralazia ekozono
Kategorio:Birdoj de la Filipinoj